Izvod iz ZAPISNIKA

sa **3. sjednice OPĆINSKOG VIJEĆA OPĆINE KOTORIBA** održane 26. kolovoza 2025. godine u prostoriji Općine -vijećnica u Kotoribi.   
 Sjednicu je sazvao predsjednik Općinskog vijeća Hinko Virgej pozivom  
KLASA: 024-01/25-01/14 URBROJ: 2109-9-3-25-1 dana 14. kolovoza 2025. godine.  
 Predsjednik Općinskog vijeća utvrdio je da je sjednici nazočno 11 vijećnika, odnosno vijećnica i to: Hinko Virgej, Damir Sučić, Diana Šarek, Kristina Čižmešija, Silvija Stojkov, Karlo Nikić, Romina Volar, Borna Valpatić, Ljubomir Grgec, Stanko Vugrinčić, Željko Šebeštjan, dok su svoj izostanak opravdali Ivan Kos i Roberto Ujlaki.  
 S obzirom da je sjednici nazočan dovoljan broj vijećnika, predsjednik je konstatirao da sjednica može započeti.  
 Sjednica je započela u 18:00 sati, a zapisnik na sjednici je vodila Marta Matulin.  
 Osim vijećnika, sjednici Općinskog vijeća bio je prisutan načelnik Dario Friščić, pročelnica JUO Karolina Bajkovec Horvat, službenice JUO Snježana Keler Fundak, Aleksandra Novak i Marta Matulin.

Prije prelaska na dnevni red načelnik je rekao da je 15.05.2025. potpisan Ugovor s Ministarstvom prostornog uređenja za Projekt Novo ruho „Stare škole“ Pilot projekt razvoja zelene infrastrukture Fonda za zaštitu okoliša i energetsku učinkovitost s krajnjim rokom lipnja 2025. godine, naveo je da je provedena javna nabava te se javio samo jedan gospodarski subjekt DIVI Construction d.o.o. iz Cargovca (Vidovec) sa ponudom od ukupno 1.927.000,00 eura što je 196.000,00 eura više od procjene nabave. Slijedi odluka o odabiru te se predviđa potpis ugovora 01.09.2025. Rekao je da je projekt sufinanciran do maksimalno 1.028.166,43 eura prihvatljivih troškova. Nadalje je spomenuo da je 3. faza radova na Kužnom pilu je dovršena te se očekuje ponovna prijava projekta u listopadu za novi krug financiranja od strane Ministarstva kulture. Ove godine za tu namjenu dobiveno je i ujedno utrošeno 23.000,00 eura. Rekao je da je općina napokon dobila i rješenje da se u Registar kulturnih dobara naše zemlje upisuje Umijeće izrade predmeta od vrbove šibe u Kotoribi i okolici, odnosno naše košaraštvo. Naveo je da je to bila dugogodišnja želja i trud nekolicine naših mještana da se ova kulturna baština zaštiti, istaknuo je Kseniju Virgej koja je pisala prijavu još 2022. godine kada je ovaj postupak započeo, Zorana Radmanića, Marijana Kovača, Danijelu Sabol te vijećnice Rominu Volar i Dianu Šarek. Najavio je da se 19.9.2025. planira obilježavanje upisa Umijeća izrade predmeta od vrbove šibe u Kotoribi i okolici. Nadalje je naveo da je Općina Kotoriba ove godine financirala bilježnice za sve osnovnoškolce za početak nove godine te je iz proračuna za tu namjenu izdvojeno 2.269,23 eura. Rekao je da su objavljeni javni pozivi za sufinanciranje pčelara prema Odluci ovog vijeća, kao i za sufinanciranje plodnosti tla gdje poljoprivrednici mogu iskoristiti sufinanciranje u iznosu od 80% troškova testiranja poljoprivrednih površina. Nadalje je spomenuo da se za parkiralište u Dugoj ulici 14 provodi jednostavna nabava za projekt procijenjene vrijednosti od 53.000,00 plus PDV što obuhvaća izgradnju parkirališta sa odvodnjom. Sufinancirano je od strane Ministarstva prostornog uređenja, graditeljstva i državne imovine u iznosu od 21.700,00 eura. Rok za dostavu ponuda je 01.09.2025. Načelnik je rekao da je sklopljen ugovor s GLS-om kako bi mještani imali mogućnost podizanja/slanja paketa kada to njima odgovara te je paketomat od srpnja u funkciji. Naveo je da je Dječji vrtić pokrenuo postupak jednostavne nabave za proširenje vrtića, no nažalost nije bilo prijavljenih tako da se postupak ponavlja. Nadalje je načelnik prisutne upoznao da su općini odobrena sredstava za opremanje Dječjeg vrtića Kotoriba edukativnim, kreativnim te sportskim sadržajima ukupnog iznosa 18.935,44 eura od čega je prihvatljivo 15.148,35 eura. Provedena je nabava i jedini ponuditelj bio je Kabel-Mont d.o.o. iz Dekanovca, sklopljen je Ugovor i očekuje se realizacija do kraja idućeg mjeseca. Upoznao je prisutne da će se 12.09.2025. održati svečana sjednica Općinskog vijeća povodom Dana Kotoribe te je naveo da će pozivnice svi vijećnici dobiti. Na kraju je načelnik čestitao vijećnici Romini Volar na novoj funkciji ravnateljice škole.

Za riječ se javio Stanko Vugrinčić koji je pitao kako je došlo do zatvaranja deponija. Načelnik je odgovorio da je deponija godinama bila aktivna te je prijavljena inspekciji od strane anonimnog prijavitelja. Inspektor je došao u kontrolu te je naredio da se deponija zatvori. Stanko Vugrinčić je rekao da je moralo doći do toga jer se puno raznolikog smeća vozilo na deponiju. Pitao je zašto se na deponiji nalazi videonadzor, a ne naplaćuju se kazne ljudima koji su odlagali smeće, smatra da bi kazne pomogle da se smanji dovoz smeća na deponiju. Rekao je da je komunalni redar prošle godine naplatio samo jednu kaznu, pitao je koliko je do sada ove godine naplatio kazni. Pitao je kamo će se dalje smeće odlagati ili na primjer građevinski materijal od kuća koje će se u budućnosti rušiti. Smatra da će se smeće odlagati na poljskim putevima. Načelnik je odgovorio da je komunalni redar do sada naplatio samo jednu kaznu, smeće će odvoziti PRE-KOM d.o.o. ili Reciklaža Mišić d.o.o. odnosno tvrtke ovlaštene za odvoz te smatra to jedinim rješenjem.

Nadalje je Stanko Vugrinčić pitao kada će završiti adaptacija Knjižnice i čitaonice, da se na adaptaciji radi od Uskrsa, smatra da stubište izgleda kao puškarnica te se stubište moglo jednostavnije napraviti. Načelnik je odgovorio da su građevinski radovi gotovi, da je sve zazidano te treba napraviti fasadu, staviti prozore te priključiti struju. Naveo je da će se raspisati natječaj za završetak radova jer dosadašnji izvođač radova nije u mogućnosti završiti radove na knjižnici te će se sa njima raskinuti ugovor. Dosada je za radove isplaćeno 19.000,00 eura. Načelnik je dodao da se teško dolazi do građevinara.

Za riječ se javio Željko Šebeštjan koji je zamolio načelnika da mu objasni projekt za staru školu, od kuda se planira financiranje projekta te što se planira napraviti iz nje. Načelnik je rekao da se ostatak iznosa planira financirati iz proračuna, dio je dobiven iz fondova. Planira se napraviti kulturni centar te sukladno prema vrsti natječaja po kojem su dobivena sredstava, ulaganje u hortikulturu oko cijele stare škole.

Za riječ se javio Stanko Vugrinčić koji je pitao zašto su zakolčili županijsku cestu. Načelnik je odgovorio da ŽUC želi utvrditi međe uz cestu. Za riječ se javio Željko Šebeštjan koji je rekao da to nije točno, da izrađuju geodetsku podlogu za buduće projekte, te ga zanima tko će ljudima nadoknaditi oduzeti dio zemljišta.

Za riječ se javio Stanko Vugrinčić koji je pitao tko je počistio zemlju koja se rasipala na glavnoj cesti kod rampa. Načelnik je odgovorio da su počistili komunalni radnici i radnici s javnih radova. Nadalje je Stanko Vugrinčić pitao da li će osoba koja je rasipala zemlju dobiti kaznu te smatra da nije u redu da mu se radi usluga čišćenja zemlje koju je rasipao. Načelnik je odgovorio da se bude dogovorio s komunalnim redarom oko kazne.

Za riječ se javio Ljubomir Grgec koji je pitao da li će biti poseban ulaz u knjižnicu kada adaptacija završi. Načelnik je odgovorio da će biti poseban ulaz. Nadalje je Ljubomir Grgec pitao kad će Međimurske vode sanirati kanalizaciju kod Ulice Vinka Žganca. Načelnik je odgovorio da je bio u kontaktu i da su obećali doći čim prije, ali nije dobio točan termin. Nadalje, Ljubomir Grgec je pitao zašto se digla cijena vodne usluge, radi li se o novim zapošljavanjima u Međimurskim vodama? Načelnik je odgovorio da je rast cijene obrazložen rastom plaća i energenata te činjenicom da cijena nije rasla četiri godine.

Kako se nitko dalje nije javio za riječ predsjednik je predložio sljedeći

d n e v n i r e d:

1. PRIJEDLOG Polugodišnji izvještaj o izvršenju proračuna Općine Kotoriba na dan 30.06.2025. godine
2. POLUGODIŠNJE IZVJEŠĆE o radu općinskog načelnika Općine Kotoriba za razdoblje siječanj – lipanj 2025.
3. PRIJEDLOG Odluke o javnim priznanjima Općine Kotoriba za 2025. godinu
4. PRIJEDLOG Odluke o izmjeni Odluke o naknadi vijećnicima Općinskog vijeća

Predsjednik je dao na glasovanje predloženi dnevni red te konstatirao da je dnevni red prihvaćen JEDNOGLASNO sa 11 glasova „ZA“.

Prije prelaska na dnevni red, Predsjednik je pitao vijećnike da li imaju primjedbe na Zapisnik sa prethodne sjednice Općinskog vijeća. Kako nitko nije imao primjedba na Zapisnik sa 2. sjednice Općinskog vijeća, zapisnik se smatra usvojenim.

1. **TOČKA DNEVNOG REDA**

*Predsjednik vijeća otvorio je raspravu te je zamolio vijećnike da se uključe u raspravu.*

Načelnik se zahvalio službenici Snježani na detaljnome obrazloženju uz polugodišnje izvješće o izvršenju proračuna.

U raspravi su sudjelovali načelnik, Ljubomir Grgec, Romina Volar, Snježana Keler Fundak, Željko Šebeštjan i Stanko Vugrinčić i pročelnica.

1. **TOČKA DNEVNOG REDA**

*Predsjednik vijeća otvorio je raspravu te je zamolio vijećnike da se uključe u raspravu.*

Kako se nitko nije uključio u raspravu, predsjednik je POLUGODIŠNJE IZVJEŠĆE o radu općinskog načelnika Općine Kotoriba za razdoblje siječanj – lipanj 2025 dao na glasanje.

Nakon glasanja predsjednik je konstatirao da je sa **10 glasova „ZA“ i 1 glasom „PROTIV“ prihvaćeno POLUGODIŠNJE IZVJEŠĆE o radu općinskog načelnika Općine Kotoriba za razdoblje siječanj – lipanj 2025.**

1. **TOČKA DNEVNOG REDA**

*Predsjednik vijeća otvorio je raspravu te je zamolio vijećnike da se uključe u raspravu.*

U raspravi su sudjelovali Hinko Virgej, Željko Šebeštjan, Diana Šarek i Damir Sučić.

Kako se nitko više nije uključio u raspravu, predsjednik je PRIJEDLOG Odluke o javnim priznanjima Općine Kotoriba za 2025. godinu dao na glasanje.

Nakon glasanja predsjednik je konstatirao da je sa **11 glasova „ZA“ prihvaćena Odluka o javnim priznanjima Općine Kotoribe za 2025. godinu.**

1. **TOČKA DNEVNOG REDA**

*Predsjednik vijeća otvorio je raspravu te je zamolio vijećnike da se uključe u raspravu.*

U raspravi su sudjelovali Ljubomir Grgec, Željko Šebeštjan i pročelnica.

Za riječ se javio Željko Šebeštjan koji je pitao zašto se nije Odluka nije uskladila s cijelim zakonom te je predložio amandman da doda u izmjenu i članak 3. trenutačno važeće Odluke u kojem se pod točkom 1. navodi „1.dnevnice za službeno putovanje u tuzemstvu koje traje više od 12 sati dnevno u iznosu od 30,00 eura, dok se dnevnice za službeno putovanje u tuzemstvu koje traje više od 8 sati, a manje od 12 sati dnevno neoporezivo mogu isplatiti u svoti od 15 eura (pola dnevnice).“ Načelnik je Amandman vijećnika Šebeštjana prihvatio te se o istom ne glasa odvojeno.

Kako se nitko više nije uključio u raspravu, predsjednik je PRIJEDLOG Odluke o izmjeni Odluke o naknadi vijećnicima Općinskog vijeća sa amandmanom Željka Šebeštjana dao na glasanje.

Nakon glasanja predsjednik je konstatirao da sa **3 glasova „ZA“ i 8 glasova „PROTIV“ nije prihvaćena Odluka o izmjeni Odluke o naknadi vijećnicima Općinskog vijeća sa amandmanom Željka Šebeštjana.**

Sjednica je završila u 19:33 sati.

ZAPISNIČAR ZA TOČNOST IZVODA PREDSJEDNIK

JAMČI I OVJERAVA OPĆINSKOG VIJEĆA

Marta Matulin Pročelnica JUO Hinko Virgej

Karolina Bajkovec Horvat